शिविर में किया रोगियों का इलाज
सिटीबस स्टैंड पर रविवार को रोटरी क्लब आरएसडब्ल्यूएम के संयुक्त तत्वावधान में निशुल्क चिकित्सा शिविर शुरू किया गया। मुख्य अतिथि चिकित्सा एवं स्वास्थ्य राज्यमंत्री बंशीधर बाजिया आरएसडब्ल्यूएम के डिप्टी चीफ ऑपरेटिंग ऑफिसर अविनाश भार्गव ने बताया कि सच्चे मन से भक्ति करने वाला भक्त भगवान को वश में कर लेता है। ऐसे में भक्त को भगवान से बड़ा माना जाता है। विशिष्ट अतिथि पार्षद अखिलेश भातरा, अशोक कानूनगो, भाजपा मंडल अध्यक्ष राकेश शर्मा, महामंत्री विष्णु चुलेट हरिप्रसाद शर्मा ने नर सेवा को नारायण सेवा बताया। इससे पहले अतिथियों ने बाबा श्याम की पूजा अर्चना के साथ चिकित्सा शिविर का शुभारंभ किया। शिविर में सेवा देने वाले डाॅ. नितिन शर्मा, डाॅ. राजीव सक्सेना, डाॅ. रविंद्र कुमार मीणा, डाॅ. राजुल मेड़तवाल, डाॅ. सरिता धायल, डाॅ. राजेंद्र आचार्य, डाॅ. भंवरसिंह उनकी टीम से 24 घंटे मिलने वाली सेवा की जानकारी ली। इस अवसर पर क्लब पदाधिकारी डाऊ. अजय सक्सेना, महेश अग्रवाल, अनिल मीणा, रविंद्र जोगाणी, बाबूलाल अग्रवाल, हरिप्रसाद गुप्ता, दिलीप सिंह झाला, मनोज डाकवाला, सुरेंद्र बेनीवाल, दीपक बाजिया, स्काउट शिक्षक झाबर निठारवाल उनकी टीम सहित अनेक लोग उपस्थित थे। इसी तरह राज्यमंत्रीने रिको मोड़ सरगोठ पर एसकेएस एसोसिएशन के तत्वावधान में भंडारे का शुभारंभ किया। इस अवसर पर एसोसिएशन अध्यक्ष ललित गोयल, संरक्षक मोतीराम जांगिड़, अनुज त्यागी, विष्णु चुलेट, प्रमोद गोयल सहित अनेक लोग उपस्थित थे।
रींगस. चिकित्सा शिविर के शुभारंभ समारोह में संबोधित करते बाजिया।
hin_Deva hin_Deva hin_Deva